**Ρέϊμοντ Καζάλις Ντέιβις** υπήρξε ο επικεφαλής βιβλιοθηκονόμος στο  Πανεπιστήμιο του Μίσιγκαν για 28 χρόνια. Ήταν ο πρώτος που έκανε ένα μάθημα στο κολλέγιο για την   βιβλιογραφία.

Πρώτα χρόνια
------------

Ο Ντέιβις γεννήθηκε στο  Κούσινγκ (Μέιν), στις 23 Ιουνίου, 1836. Οι γονείς του ήταν ο Τζόρτζ Ντέιβις και η Κάθριν (Γιάνγκ) Ντέιβις. Ο πατέρας του ήταν αγγλικής και ουαλικής καταγωγής  και η μητέρα του σκωτικής και ιρλανδικής. Ο πατέρας του Ντέιβις ήταν καπετάνιος. Το 1849 όταν ο Ντέιβις ήταν 13 ετών η μητέρα του πέθανε.  Τότε ο πατέρας του τον πήρε σε ένα διετές παγκόσμιο ταξίδι.ather then took him on a two-year world tou

Σταδιοδρομία
------------

Αφού επέστρεψε από τις περιπέτειές του ανά τον κόσμο , ο Ντέιβις προετοιμάστηκε για το κολέγιο το 1852 στο Νιου Χάμπτον του Νιού Χάμσαϊρ. Το 1855 έγινε φοιτητής στο Πανεπιστήμιο του Μίσιγκαν στο Αν Άρμπορ του Μίσιγκαν. Μετά από δύο χρόνια στο πανεπιστήμιο, αρρώστησε βαριά. Λόγω της ασθένειάς του, δεν μπόρεσε να συνεχίσει τις σπουδές του ούτε να εργαστεί. Όταν αποκαταστάθηκε η υγεία του, έπιασε δουλειά στη ναυτιλία γύρω στο 1860 για ταξίδια μικρών αποστάσεων στο Μέιν. Παρέμεινε εκεί για μερικά χρόνια.

Το 1868 ο Ντέιβις επέστρεψε στο Πανεπιστήμιο του Μίσιγκαν και δούλευε με μερική απασχόληση ως βοηθός βιβλιοθηκάριος μέχρι το 1872. Μετά επέστρεψε στο Μέιν και εργάστηκε στην τοπική ναυτιλία. Το 1877 του προσφέρθηκε η θέση του επικεφαλής βιβλιοθηκονόμου στο Πανεπιστήμιο του Μίσιγκαν, την οποία αποδέχτηκε. Ο Ντέιβις έδωσε το πρώτο κολεγιακό μάθημα στη βιβλιογραφία το 1878, το οποίο δίδασκε μία φορά την εβδομάδα τον Νοέμβριο και τον Δεκέμβριο.

Ο Ντέιβις παντρεύτηκε την Έλεν Ρέγκαλ, κόρη του πάστορα Έλι Ρέγκαλ, στις 6 Ιουλίου 1880. Έλαβε επίτιμο πτυχίο Master of Arts το 1881 από το Πανεπιστήμιο του Μίσιγκαν. Ήταν η βασική κινητήρια δύναμη στην κατασκευή του πρώτου κτιρίου της βιβλιοθήκης του πανεπιστημίου, το οποίο άνοιξε το 1883. Με τις προσπάθειές του, η βιβλιοθήκη μεγάλωσε και έγινε βασικό μέρος του πανεπιστημίου.

Έργα
----

* *Reminiscences of a Voyage around the World* (1869), βασισμένο στις εμπειρίες του από την παιδική του ηλικία.

Παραπομπές
----------

1. 1 2  «Davis, Raymond Cazallis (1836-1919), university librarian and pioneering teacher of bibliography» 29  Νοεμβρίου 2017. Ανακτήθηκε στις 2  Ιουνίου 2021.
2. 1 2 3 4 5  Hinsdale 1906, σελ. 275.
3. ↑  Kane 1997, σελ. 186.
4. 1 2  Alumni 1920, σελ. 504.
5. ↑  «Raymond Cazallis Davis: Assistant Librarian 1868–1872, Librarian 1877–1905». *Millennium Project*. University of Michigan. 2011. Ανακτήθηκε στις 22 Απριλίου 2016.

Πηγές
-----

* Alumni (1920). *Michigan Alumnus*. Alumni Association of the University of Michigan.

* Hinsdale, Burke Aaron (1906). *History of the University of Michigan*. University. University.

* Kane, Joseph Nathan (1997). *Famous First Facts, Fifth Edition*. item 2198: The H. W. Wilson Company. ISBN 0-8242-0930-3. The first bibliography course at a college was offered in 1878 by the University of Michigan at Ann Arbor, MI. Raymond Cazallis Davis, the librarian, gave a lecture once a week during November and December.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36073130
* LCCN: n90631691

 |

 |